
sufrimentu ta 
trankera di shelu 


80 Mucha a bishitá Carnival Celebration 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Tourism Corporation Bonaire (TCB), Buki di Ret, Akseso i Kuido di Hubentut (Jeugdzorg), a uni huntu i ofresé hóbennan entre 7 i 13 aña a 
haña oportunidat spesial pa eksplorá un barku krusero i eksperensiá e vibrante Carnival Celebration djaserka. Un total di 80 mucha a eksperen- 
siá un atardi dibertishon i konosementu di barku krusero 


INVESTIGASHON PENAL 

Ku onda pena nos ta partisipá fayesimentu di 


Juliana Floresita Nicolaas-Goeloe 


Mama di nos kolega Mariëla Nicolaas, empleá 
na direktorado komunidat i kuido. 


Entidat Públiko di Boneiru, ta ekstendé su 


mas profundo kondolensia i fòrsa na famia di e defuntu. 


Gezaghebber interino R.A. Oleana 
Sekretario Insular C.J.L. Frans 


Ònderstant partikular 


Bo tin tiki entrada i diripiente bo tin gastu grandi nesesario ku bo no 
por paga? E ora ei unidat SZW di RCN kisas por yuda bo ku ònderstant 
partikular. Por ehèmpel si bo tin mester di un kama, frizjidèr òf 
wasmashin, paña i artíkulo pa beibi òf artíkulo di skol pa mucha den 
enseñansa sekundario. 


Pa ònderstant partikular bo mester ta por lo ménos 5 aña inskribí, tin mas 
di 18 aña i ta gana ménos di 120 porshento di e suèldu mínimo legal den 
bo kas di famia. 


Bo ke sa mas òf bo kier pidi ònderstant partikular? Pasa serka nos di 
djaluna te ku djaweps entre 8 or i 10 or di mainta, manda un e-mail pa 
onderstand@rijksdienstcn.com òf yama/whatsapp 795 5053. 


Ku plaser nos ta yuda bo! 


A bai sosegá 


Sra. Getrudis Maria Nicolaas 
mihó konosi komo Maria 
*17-11-1939 +16-08-2023 


Despedida ta tuma lugá djadumingu 
20 ougùstùs na Consuelo Memorial. 


KRALENDIJK – E 
bishita resien na e barku 
krusero Carnival Celebra- 
tion, ofresé konhuntamente 
di parti di Tourism Corpo- 
ration Bonaire (TCB), Buki 
di Pret, Akseso i Kuido di 
Hubentut (Jeugdzorg), a 
okashoná un chispa di en- 
tusiasmo serka e habitan- 
tenan hóben di Boneiru. 
Dia 16 di ougùstùs kasi 


Den kolaborashon ku Carnival 
Hóbennan boneriano a siña mas tokante e industria krusero 


80 mucha entre 7 i 13 aña 
a haña un oportunidat spe- 
sial pa eksplorá un barku 
krusero i eksperensiá e vi- 
brante Carnival Celebration 
djaserka. 
E 
evento 
tabata 
un 
meskla úniko di dibertishon 
i siñamentu. E muchanan a 
subi un barku krusero di 
bèrdat, nan a deskubrí e 
diferente sekshonnan i nan 


a haña sa mas tokante kon 
tur kos ta funshoná riba un 
barku krusero i tokante e 
mundu di hospitalidat. 
Banda di esaki e partisi- 
pantenan por a tira un bista 
eksklusivo tras di kòrtina na 
momentu di e preparashon- 
nan pa e bishita tantu sperá 
di Carnival Celebration na 
nos isla. E bista tras di kòr- 
tina akí a laga nan mira e 


dedikashon i e trabou duru 
ku ta bini huntu pa krea e 
magia di Carnival. 
Miles Mercera, direk- 
tor di TCB, a bisa: ‘Traha 
huntu ku Buki di Prèt pa 
e evento akí tabata un tre- 
mendo eksperensia. Ora bo 
ta testigu di e kuriosidat i 
entusiasmo di e muchan- 
an, esaki ta fortiká e im- 
portansia pa krea e tipo 
di eksperensianan akí. E 
eventonan akí tin un im- 
pakto permanente riba nos 
komunidat di hòben i ta in- 
spirá nan pa eksplorá i soña 
en grande.’ 


Durante henter e dia sig- 
uridat tabata na promé lugá, 
ku profeshonalnan eksperto 
ku a sòru pa bienestar di 
kada mucha. Tourism Cor- 
poration Bonaire ta aktiva- 
mente planiando un evento 
eksitante spesial pa mucha 
na luna di sèptèmber i du- 
rante e próksimo simannan 
lo kompartí mas detaye 
tokante e evento akí riba e 
kanalnan di medionan sos- 
ial. Pa aktualisashon tokan- 
te eventonan i aktividatnan 
binidero, bai riba e wèpsait 
osial: www.bonaireisland. 
com 

Roy Martina den mal lus: 
INVESTIGASHON PENAL 


Miah construction & services E.Z. 
ta buska 
-1 metselaar 
Mas info yama na telefon 
782-4038 


KRALENDIJK 
– 
Maria Nicolaas a fayesé. 
Ta trata di un personahe 
konosí na Boneiru,tambe 
yu di hende konosí riba 
e Boneiru di ántes. Maria 
tabata un persona spesial, 
un hende por ehèmpel ku 
amor grandi pa bestia. 
Gertrudis Maria Nico- 
laas tabata su nòmber 
osial. El a nase dia 17 
di novèmber 1939 na Bo- 
neiru i a fayesé ántayera 
16 di ougùstùs. Pues ku 
83 aña. 
Ku edat yòn kaba Ma- 
ria Nicolaas tabata traha 


Personahe konosí 
Maria Nicolaas a bai sosegá 


na Handelmij, supermerka- 
do di famia Gerharts, situá 
den Kerkweg (awor Kaya 
Lodewijk D. Gerharts). E 
promé supermerkado di 
Boneiru. 
Despues di tempu el a 
traha tambe na e supermer- 
kado Esperansa na Kòrsou. 
El a traha tambe un tem- 
porada den e sektor aki na 
Aruba. Henry Nicolaas, 
ruman hòmber di Maria, 
a deskribí su ruman muhé 
komo un persona ku tabata 
aktivo tambe den deport- 
enan di kòrfbal i vòlibòl na 
Boneiru. “Henter nos famia 


kasi 
tabata 
deportista. 
Maria tambe. Un bon ru- 
man di nos.” 
George Nicolaas, yu 
hòmber di Maria, tambe 
tabata deportista. El a 
fayesé na 2012. E kom- 
pleho deportivo di Bonei- 
ru na Kaya Amsterdam ta 
karga su nòmber. 
Maria ademas taba- 
tin algun ruman hòmber 
konosí, manera Johnny 
Nicolaas, Wilhelmus i 
Nicho Nicolaas. E kaya 
den kua Maria a biba 
te na su morto ta karga 
tambe nòmber di Johnny. 
Wilhelmus a traha añanan 
largu na Landsradiodi- 
enst. Ernest De Lanoy, 
kende konosé Maria hopi 
aña kaba, ta rekordá e 
amor grandi ku Maria 
tabatin pa bestia. Último 
añanan di su bida Maria 
tabata pone kuminda pa 
tur sorto di mara. “Awor 
ku el a muri awe e pa- 
ranan di mondi aki, pa- 
trushi, yiwiri, totolika i 
alablanka ta sinti su falta. 
E chibichibinan tambe. 
Tur dia e tabata pone suku 
pa nan kome.” 
Di akuerdo ku De 
Lanoy, bo no por men- 
shoná un animal ku Ma- 
ria no tabata stima. “E 
tabatin un krio di kabritu, 
pero no pa mata pa kome. 
Tabata kabritunan kriá a 
base di amor.” 


K R A L E N D I J K - 
Reshèrshi di Reino a ku- 
minsá 
un 
investigashon 
penal kontra Marlon ‘Roy’ 
Martina, e direktor di Di- 
rektorado di Espasio i De- 
saroyo (R&O). Despues ku 
a bira públikamente konosí 
ku Entidat Públiko Boneiru 
(EPB) a pone Martina riba 
nòn-aktif riba sospecho di 
violashon di e kódigo di 
kondukta. 
Despues di profundisá 
den e kaso, BONERIANO 
a komprondé ku mien- 
trastantu reshèrshi di reino 
a inisiá un investigashon. 
Promé, a skucha Martina 
komo testigu pero awor ta 
konsider’é komo sospecho- 
so. E investigashon penal ta 
kanando pero niun instan- 
sia konserní ta splika kual 
ta e akusashon òf sospecho 
spesíkamente. 
Nos a aserká Ministe- 
rio Públiko (OM), pa haña 
mas informashon tokante e 
investigashon òf por lo mé- 
nos konrmá òf desmentí si 


e investigashon ta tumando 
lugá. 
“Lamentablemente 
na e momentu aki nos no 
ta duna niun komentar- 
io“, Roderick Gouverneur 
komo bosero di OM a bisa. 


Spekulashonnan pisá 
BONERIANO a pro- 
fundisá den e situashon aki 
i mester konstatá ku basta 
hende ta reakshoná kou- 
teloso pa duna un komen- 
tario. Nos por bisa ku tin 
spekulashonnan pisá i nan 
ta indiká den 2 direkshon. 
Riba retnan sosial ta asosiá 
e nonaktif di Martina ku e 
frakaso di e rotònde na e 
krusada di Kaya Amster- 
dam i Kaminda Djabou. 
Banda di esaki tin in- 
formashonnan fuerte ku ta 
trata di un senario den kua 
a privilegiá un persona en 
partikular. Ta trata di un 
propietario di algun apar- 
tamentu. 
Aparentemente 
a konektá e apartamentu- 
nan aki riba e ret di kloaka 
miéntras nan tabata pafó 


di área designá. Pues e 
eksepshon hasí aki, a laga 
algun ámtenar kuestioná 
e método di Martina. Se- 
gun nos informashon ta 
trata di un èks kolega ku 
a mèldu e iregularidat aki 
na OM. Remarkabel den e 
kaso aki ta e echo ku per- 
sonanan aliá na Martina 


ta deskribié komo un di- 
rektor masha kuidadoso pa 
rma kualke desishon òf 
dokumentu. E ta un hende 
ku no ta rma pa loko sin 
profundisá den e topiko. E 
pregunta ta surgi, dikon el 
a falta ku regla i privilegiá 
un persona? Kiko mas tin 
tras di e situashon aki? Kon 


grave e eksepshon aki ta si 
konsiderá e echo ku e meta 
ta pa mayoria bibienda ta 
konektá riba e ret di kloaka? 
Preguntanan ku ta biba 
den komunidat, pero tur kos 
ta indiká ku mester warda te 
ora nalisá e investigashon 
pa por haña kontesta. 

KRALENDIJK -- Du- 
rante e último dianan a 
duna prosèsferbal pa dife- 
rente violashon di Lei di 
Tráko. 
Den oranan di mar- 
dugá riba djamars 15 di 
ougùstùs a duna shofùr 
di dos skuter un prosès- 
ferbal. Ambos tabata kore 
den direkshon prohibí riba 
Kaya Boneiru. Despues di 
un kòntròl mas aleu a re- 
sultá ku un di e shofùrnan 


Partisipashon 
Seramentu di kaya 


Ta sera e siguiente kayanan 
temporalmente pa tráfiko motorisá riba 
20 di ougùstùs 2023 entre 08.00 or pa 
16.00 or, debí na trabounan pa hasi 
kaminda mas visibel: 


Kaminda Onima: Bògt Onima 


Bulevar Miguel A. Pourier: Bògt Mangasina di 
Rei 


E área será ta alkansabel pa hende na pia. 
Parker bo outo pafó di e área será i no dilanti e 
barikada. Ta usa e kamindanan pafó di e área 
será komo kambio di ruta. Ta indiká esaki ku 
bòrchi di kambio di ruta. 


Diskulpa pa e inkumbiniensia i 


danki pa bo komprenshon. 


Gezaghèber 
interino 
R. Oleana 


Sekretari o Insular 
mr. C.J.L. Frans 


KRALENDIJK – E 
edisio di Bonaire Trading 
Company awor sí su dianan 
ta kontá. E dianan ku a pasa 
a pone hèki rònt di e edi- 
sio, loke ta indiká ku lo no 
dura masha mas ku lo bai 
basha e edisio aki abou, 
poniendo asina n na un dje 
edisionan mas moderno di 
Boneiru den añanan sesenta 
i setenta, tempu ku e kom- 
panianan di famia Gerharts 
tabata den nan gloria. 
E kompania aki, huntu 


A pone hèki rònt dje edifisio 
Edifisio di Bonaire Trading su dianan ta kontá 


ku Handelmij (HMK), ta- 
bata enserá e kompanianan 
mas grandi di e famia aki, 
ku tabata atendé ku vários 
tipo di negoshi, manera 
agensianan 
di 
produkto 
manera vehíkulonan Ford, 
kompanianan di aviashon 
manera KLM 
i ALM, 
agensia di kompanianan di 
barku manera KNSM, car- 
rental etc. 
Den dékada nobenta por 
a ripará ku situashon di e 
kompanianan bou di Ger- 


harts Holding a kuminsá 
bai malu pa despues kai 
den otro. Den e edisio aki 
tabatin osinanan di ALM, 
Budget i Hertz, i henter e 
atministrashon di e empre- 
sanan aki. Hugo Gerharts 
tambe tabata sinta den e ed- 
isio aki, di kua e parti mas 
grandi originalmente tabata 
showroom di outonan Ford. 
No ta konosí ki dia lo 
basha e edisio aki abou, 
pero sigur no falta masha 
dia mas. 


Diferente prosèsferbal 


no por a mustra papelnan 
di seguro bálido. Pa esaki 
tambe el a haña un prosès- 
ferbal. 
Ademas, 
dos 
otro 
shofùr a haña prosèsferbal 
pa manehá sin un hèlm 
bistí, kuater shofùr a haña 
prosèsferbal pa manehá 
sin un reibeweis bálido i 
dos shofùr a haña un at- 
vertensia pa manehá ku 
lus dañá. 

KRALENDIJK 
— 
Ernest de Lanoy, presi- 
dente di koperativa di 
piskadó PISKABON, du- 
rante un kombersashon 
den e programa di televis- 
hon Aktualidat, a duna un 
splikashon riba skarsedat 
di piska. E splikashon 
ta basá riba pregunta ku 
Bòi Antoin a hasi e presi- 
dente di PISKABON riba 
skarsedat di piska den la- 


Piskadónan ta konfrontá 
skarsedat di piská 


man alrededor di e isla 
aki. E koperativa ta konta 
ku un total di 78 miem- 
bro, di kua 40 ta kontribuí 
nansieramente tur luna. 
Segun de Lanoy al- 
gun di e motibunan ta 
kambio di klima i tambe 
e manera kon tabata pis- 
ka ántes, sin tene kuenta 
ku futuro.”Tin un piská 
ku yama yakupeper. Ta 
un piská ku ta mira mas 


tantu den luna di febrüari. 
E piská tin un keit ku ta 
dushi. Na momentu ku 
kome e piská i e tin keit, e 
no por rende.” 
E ta bisa mas aleu ku 
netamente e tipo di infor- 
mashonnan aki tabata di 
importansia pa sa. Den 
kaso di e piská ariba men- 
shoná, hustamente den 
luna di febrüari no mester 
a pisk’é. 


KRALENDIJK – For 
di fragmentonan chikitu 
poné solamente sinku 
aña pasá, e kolonia di ko- 
ral ‘elkhorn’ na Oil Slick 
Leap, a ekspandé. 
Reef Renewal Founda- 
tion Bonaire a kria mas di 
800 fragmento di e koral 
‘elkhorn’ den su bibero i 
a planta nan na 2018, ku 


Un otro aña eskolar 
ta start sali i mucha i 
hóbennan, a haña chèns 
pa relahá i rekargá e 
energia pa kuminsá ku 
e reto nobo. Tin algun 
ku a terminá un etapa 
i lo sigui pa un estudio 
avansá i otronan a skohé 
pa drenta área laboral. 
Kualkier ku ta e reto 
BONERIANO ta deseá 
tur hóben hopi éksito, 
kòrda edukashon ta e 
yabi. Na tur mayor, ku 
tin e tarea mas esensial 
den bida di e muchanan 
tambe ta bai palabra di 
éksito. 
Drumi na ora, prepará 
unifòrm i tas, pone sènt- 
wich kla i sali na ora pa 
evitá e tráko di mainta, 
voral ku hopi mayor kier 
saka un potrèt di e yu 
promé ku bèl bati. Es- 
akinan ta algun di a tan- 
tísimo kosnan ku mester 
tene kuenta kuné den 
preparashon pa e promé 
dia di skol. P’esei ta 
importante pa planiká 
i prepará di antemano 
huntu ku e yunan pa 
asina hasi e proseso a 
unu mas plasentero. Tin 
algun mucha lo sinti pre- 
shon otronan lo tin hopi 
alegria i tin esnan ku no 
lo mustra nan reakshon, 
ainda. Pues tin asina tan- 
tu factor ku mester tene 
kuenta kuné i sin lubidá 
di mayornan ku tin’e 
poko difísil pa laga nan 
yu atras, voral si ta trata 


Muchanan rumbo pa 
Aña eskolar nobo 
di esnan mas chikitu ku 
pa promé bía ta bai skol. 
Importante ta pa duna 
bo yu(nan) un palabra di 
sosten i tambe rekordá 
nan ku bo ta stimánan 
hopi . Kisas komo may- 
or bo tambe ta nèrvioso 
i no sa kon pa no laga 
esaki mustra. Ta hones- 
to i kompartí bo senti- 
mentu ku bo yu(nan). 
No ta fásil pa wak nan 
krese, asina lihé, pa real- 
isá ku tempu no ta war- 
da ni para ketu pa niun 
hende. Traha tempu pa 
kompartí momentonan 
agradabel ku bo yu(nan). 
Kompartí rekuerdonan 
di ántes tempu ku bo 
persona mes a bai skol. 
Palabra kon bo yu 
lo kier pa abo sostené 
riba su promé dia(nan). 
E kier pa e baha kuné 
òf e lo kier baha su so? 
Porta e ta mas kómodo 
si e mayor warda un 
ratu kuné sinta den outo. 
Kiermen ta importante 
pa check pa sa kiko bo 
yu lo deseá. Esaki ta de- 
pendé tambe kuantu aña 
bo yu tin. Dimes esun 
chikitu lo mester di hopi 
mas sosten ku esun nan 
mas grandi. 
B O N E R I A N O 
tin konansa ku nos 
muchanan i hóben nan 
lo hasi nan máksimo es- 
fuerso pa logra nan meta 
den e aña akadémiko 
nobo. 


Kolonia di koral a ekspandé 


sosten di Union Europeo 
a base di e inisiativa 
BEST IUCN Europe. 
Dos siman pasá, Reef 
Renewal Foundation Bo- 
naire tabata testigu di kon 
lihé e koralnan akí a eks- 
pandé. Oil Slick ta un di 
e kuater sitionan di resto- 
rashon kaminda e kolektá 
‘acropora’ for di anterior- 


mente e luna akí. 
Monitoreo ta un parti 
importante di e midimen- 
tu riba término largu di 
e efektonan di e proyek- 
tonan i esaki ta un yabi 
indikadó ku e koralnan ta 
sal susiente pa produsí 
i kuminsá ku e rekuper- 
ashon natural di e popu- 
lashon. 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Carlos Emanuel Thode 
13.00 Aki Boneiru: 
Boi i Jopie Kleurenbril 
14.00 Herensia: 
Cancia Maria Quandt-Thodé 
15.00 BAPA: 
Reksel Engelhart 


16.00 Aktualidat: 
Gregorio Gomez Quero 
17.00 Aki Boneiru: 
Rafael Rodriguez 
18.00 Herensia: 
Calixto Fortunato Coffie 
19.00 BAPA: 
Rignalda Marina Josefa 


20.00 Herensia: 
Maria i Paul Maduro 
21.00 Aki Boneiru: 
Kas Flamboyan 
22.00 Herensia: 
Brigita Ilaria (Brida) Manuel-Martis 
23.00 BAPA: 
Melvin Meyers 


Djaweps 17 Ougùstùs 2023 


TUMA DESISHON 
“Mi a wòrdu krusifiká ku Cristo; i no ta ami ta biba mas, ma 
Cristo ta biba den mi; i e bida ku mi ta biba awor den karni, 
mi ta biba pa medio di fe den e Yu di Dios, Kende a sti- 
mami, i a entregá Su mes pa mi.” Galationan 2:20(BS) 


E desishon ku bo a tuma pa sigui Kristu no tin nada di aber 
ku e situashon ku bo ta pasando aden; konflikto ku hefe, 
relashon familiar kibrá, falta di konfiansa propio, sin trabou, 
biba di ‘onderstand’, yu ku adikshon, etc. Bo situashon por 
laga bo sinti ku bo ta derotá, ku bo no ta sirbi mas, ku otro 
persona ta mira bo komo un hende ku a frakasá. 
Ma, awe mi tin un bon notisia pa bo! Sabi ku bo viktoria ta 
den Kristu pasó abo a skohe i disidí pa sigui Hesus. 
No laga situashon rondó di bo hasi influensia riba loke bo 
ta sinti. Bo sintimentu por hinka bo den situashon ku bo no 
por tuma desishon sano i stabil mas. No dependé riba bo 
sintimentu, ni tuma desishon basá riba nan. Mas bien laga 
Hesus guia i dirigí bo desishonnan. 
Ta p’esei, e desishon di mas importante ku bo mester tuma 
awe ta pa sigui Kristu Hesus apesar di tur kos. Ta algu hopi 
‘heavy’ pa sigui Kristu. 
Bida kristian no ta laf, si e tabata laf lo bo no por ta lesando 
e teksto akí, pasó un ku a skohe i disidí di sigui Kristu ta 
animando bo awor aki mes. Bo tambe ta skohe pa Hesus? 
Sigui Kristu ta nifiká studia Su Palabra i para pa loke ku bo 
sa di djE. No ta tur kos lo bo komprendé di Kristu. Ma loke 
bo komprendé, bo ta responsabel pa pone na práktika den 
AMOR. 


Lo bo no ke tuma e desishon awe pa sigui Kristu i keda 
maraviá? 


Jonathan Pourier 


Produkshon PGM 


Nicasia Agostien, konosí pa su yunan i e tantísimo mu- 
cha ku el a kria komo Mama Uchi, a yega 93 aña. Esaki 
a bai ku selebrashon den seno familiar djárason anochi. 
Tabatin hopi di kome i bebe i e parti di músika no por a 
keda afó. 


Mama Uchi a yega 93 aña 

K R A L E N D I J K 
-- Riba djamars 15 di 
ougùstùs, alrededor di 2 
or di atardi, un aksidente 
entre un outo i un skuter 
a tuma lugá riba Kaya 
Grandi. E shofùr di e 
skuter a resultá levemente 
heridá i personal di am- 
bulans a trat’e na e sitio 
mes. E no mester a bai 
hòspital. 
Den oranan di at- 


Partisipashon 
Seramentu di kaya 


Ta sera e siguiente kayanan 
temporalmente pa tráfiko motorisá riba 
19 di ougùstùs 2023 entre 08.00 or pa 
13.00 or, debí na trabounan pa remplasá 
palu di lus: 


Kaya Mgr. Niewindt: di Kaya Felipi G. Clarenda te 
Kaya Caroni (Tera Kòrá). 


E área será ta alkansabel pa hende na pia. 
Parker bo outo pafó di e área será i no dilanti e 
barikada. Ta usa e kamindanan pafó di e área 
será komo kambio di ruta. Ta indiká esaki ku 
bòrchi di kambio di ruta. 


Diskulpa pa e inkumbiniensia i 


danki pa bo komprenshon. 


Gezaghèber 
interino 
R. Oleana 


Sekretari o Insular 
mr. C.J.L. Frans 


KRALENDIJK -- Fun- 
dashon Tienda pa Kon- 
sumidó Boneriano a hasi 
un komparashon di preis 
di produktonan alimenti- 
sio. Na e oportunidat aki 
a bishitá 17 establesimen- 
tu, Wing Cheung, Van den 
Tweel, Sunshine, Lucky, 
Famoso, 
Voordeelmark 
Warehouse, Lian Xiang, 
Caribe Nobo, Top, Foody 
Mark, Ricon City, Good 
& More, Zhung Kong, Jia 
Xing, New world, Kadu- 
shi i T&Z. 
A hasi komparashon 
di preis di 139 diferente 
produkto, durante 5 pa 6 
di ougùstùs. E kategoria di 
produkto ta produktonan 
alimentisio manera fruta, 


Komo supermarket ku mihó preis durante 6 luna largu 
Caribe Nobo ta sigui mantené den tòp tres 


karni, berdura, belèg, le- 
chi, etc. i produktonan di 
higiena personal, manera 
pasta di djente, desinfek- 
tante, habon di baña etc. 
Tambe produktonan pa 
beibi, manera kuminda pa 
beibi, lechi i pèmper. 
Fundashon Tienda pa 
Konsumidó ta rekomendá 
pa tuma bon nota di e lista 
di komparashon di preis i 
asina por tene kuenta ku 
e diferensianan grandi di 
preis na momentu di hasi 
kompra. Di e forma akí 
por hasi mihó eskoho. 
Mester remarká ku 
Caribe Nobo a sa di man- 
tené su mes den e tòp tres 
komo e supermarket ku 
mihó preis durante di 6 


luna largu. 
E tòp 3 establesimentu 
ku a resultá ku e mihó 
preis den e kategoria di 
produkto ta Caribe Nobo 
ku 33 produkto, Wing 
Cheung i Voordeelmarkt 
ku 18 produkto i Famoso 
ku 11 produkto. 
E tòp 3 establesimen- 
tunan ku a resultá mihó 
surtí den e kategoria di 
produkto ta Famoso ku 
92 produkto, Foody Mark 
ku 91 produkto i T + Z ku 
90 produkto 
Durante di e kompara- 
shon di preis no a tene 
kuenta ku kalidat ni pais 
di eksportashon. 


Aksidente di tráfiko 


ardi riba djaluna 14 di 
ougùstùs, un aksidente 
entre dos outo a tuma 
lugá riba Kaya Gramèl. 
Pa motibunan ainda des- 
konosí, e vehíkulonan a 
dal den otro. Personal di 
ambulans a hasi un chek- 
eo médiko na e sitio mes 
i no mester a transportá 
ningun persona pa hòspi- 
tal. 


KRALENDIJK – Seis 
biá pa aña Sea Turtle Con- 
servation Center Bonaire 
(STCB), ta kondusí kap- 
tura, marka i re-kaptura di 
turtuga pa investigashon 
den bahia di Lac. Un di e 
ophetivonan di e investi- 
gashon akí ta pa monitòr e 
grado di kresementu di tur- 
tuga ku ta frekuentá bahia 


Monitoreo di turtuga ta importante 


di Lac. 
Tin un variedat grandi 
di e kantidat di re-kaptura 
tur aña. Siman pasá STCB 
a kondusí investigashon i 
a haña ocho re-kaptura den 
solamente tres dia. Esaki 
por ta re-kaptura for di aña 
pasá, òf añanan atras. 
A kapturá e turtuga ku 
por mira riba e foto pa pro- 


mé biá dia 15 di sèptèmber 
2016. E tempu ei e tabata 
pisa 29 kilo i su largura ta- 
bata 59.2 centimeter. Siman 
pasá a bolbe kaptur’é i e biá 
akí e tabata pisa 51.5 kilo i 
su largura ta 71.8 centime- 
ter. Ta bunita pa mira kon 
tantu e turtuga akí a krese 
durante e último seis añan- 
an. 

SUSESONAN STRAÑO 


K R A L E N D I J K / 
FRANSIA – Un hòmber 
Aleman di 55 aña a keda 
arestá riba sospecho di 
sekuestro, tortura i vio- 
lashon di su propio kasá, 
un muhé di 53 aña ku 
mesun nashonalidat. E 
muhé a deklará na Polis 
Franses ku desde 2011 a 
sekuestr’é, tortur’é i ser’é 
den un apartamentu na 
Forbach. 
E kaso horibel a sali na 
kla momentu ku e muhé 
a logra poderá di un tele- 
fòn i banda di mei anochi 
a yama Polis. A topa e 
muhé sunú, feitá seku, ku 
mas wesu kibrá. Mesora e 
hib’é na e ayudo di emer- 
gensia. 
E kamber den kua e 
muhé tabata será, segun 


Den apartamentu serka frontera Franses/Aleman 
Muhé será 12 aña torturá i violá 
Polis ta den estado a- 
higiéniko horibel. E ben- 
tananan tabata konsistí 
di trali i den e kamber e 
agentenan a haña te asta 
un banki di doló. 
E sospechoso, un èks 
trahadó di fábrika kende 
aktualmente ta desem- 
pleá, nunka anterior taba- 
ta konosí pa Polis Frans- 
es. Segun informenan di 
e stashon di televishon 
Franses, 
BFM, 
anteri- 
ormente ya a drenta no- 
tikashon di bisiñanan 
preokupá. E tempu ei e 
hòmber e nenga sinembar- 
go ku tabata algu robes ta 
sosodiendo. E kaso ta tira 
un lus spantoso riba un 
periodo di añanan largu di 
mal uso i sufrimentu. 


KRALENDIJK - Unit- 
ed Airlines, den kolabo- 
rashon ku Tourism Corpo- 
ration Bonaire, gobièrnu 
di Boneiru, BONHATA i 
Bonaire Flamingo Interna- 
tional Airport (BON), awe 
a anunsiá e añadishon di 
dos buelo semanal èkstra 
for di New York/Newark 
(EWR) pa Boneiru (BON) 
en espera di un temporada 
di biahe drùk den próksimo 
wenter i primavera. Aktu- 
almente United ta ofresé 
un biaha pa siman buelo 


For di New York/Newark 
United Airlines ta añadí dos buelo semanal èkstra pa Boneiru 


pa Boneiru for di Houston 
(IAH) i un biaha pa siman 
for di New York/Newark 
(EWR), i lo amplia su ser- 
visio for di New York/New- 
ark te na tres biaha pa si- 
man pa kumpli ku e pedida 
persistente di biaheronan 
merikano ku ke bishitá nos 
isla hulandes karibense. 
For di 10 di yanüari 
2024, i esakinan ya kaba ta 
disponibel pa buk awor akí, 
United Airlines ta añadí 
buelo ida i buèlta riba djad- 
umingu i djárason entre 


New York/Newark i Bo- 
neiru, banda di e buelo ida 
i buèlta riba djasabra. Ku e 
servisio èkstra akí, awor akí 
United ta ofresé en total 61 
buelo ida i buèlta planiá en- 
tre Merka i Boneiru for di 
10 di yanüari 2024 te ku 24 
di aprel 2024. 
“Nos ta kontentu di por 
traha huntu ku United Air- 
lines pa e wenter binidero 
trese dos buelo semanal 
nobo pa nos isla,” segun 
Miles Mercera, direktor di 
Tourism Corporation Bo- 


naire. “Esaki ta un prueba 
di nos reputashon ku ta 
kresiendo serka biaheronan 
merikano i nos ta anhelá pa 
yama bon biní na nos bishi- 
tantenan na nos bunita isla 
Boneiru ku tur loke e tin 
di ofresé, i esaki ta konta 
pa tantu esunnan ku a yega 
di bini kaba, komo esun- 
nan ku ta bishitá nos isla pa 
promé biaha.” 
“United ta orguyoso di 
por laga su presensia ka- 
ribense krese mas tantu 
ainda komo parti di nos 
ekspanshon internashonal 
mas amplio i lider den e 
industria,” segun Matt Ste- 
vens, vise presidente Plani- 
kashon Internashonal na 
United. “E buelonan èkstra 
akí ta brinda nos klientenan 


mas opshon ainda pa biaha 
pa Boneiru i nan ta yuda 
posishoná United komo e 
kompania di aviashon di 
preferensia pa klientenan 
ku ta planiando nan biahe 
di vakansi.” 
“Mas buelo ta niká mas 
bishitante pa kompartí nos 
kultura úniko, nos medio 
ambiente espektakular, nos 
klima kalor i nos esena ku- 
linario fantástiko kuné,” se- 
gun Jolinda Craane, diputa- 
do di turismo di Boneiru. 
“Nos ta spera ku e buelonan 
èkstra akí lo yuda nos trese 
nos isla diverso i ku kom- 
promiso ku sostenibilidat 
bou di atenshon i tambe 
sigui ediká nos relashon 
importante ku Nortaméri- 
ka.” 


KRALENDIJK 
– 
PISKABON, koperativa 
di pisadó, ta konta ku 
kasi 80 miembro, di kua 
40 aktivamente ta paga 
kontribushon. Presidente 
di e koperativa Ernest 
de Lanoy ta splika ku 
plakanan ku e koperativa 
risibí ta invertí bèk pa 
miembronan. De Lanoy 
ta amplia ku Boi Antòin 
riba e suma i kiko e aso- 
sashon ta hasi ku e plaka. 
“Loke nos ta risibí ser- 
ka gobièrnu bèrdat ta bas- 
tante. Pero nos tin tambe 
gastunan grandi,” e presi- 
dente ta splika. 
E ta splika mas aleu ku 
por ehèmpel sènnan ku a 
risibí durante pandemia, 
e koperativa a invertí bèk 
den entre otro material- 
nan di seguridat, manera 


Ernest Delanoy: 
Invershon den miembronan di PSIKABON 


entre otro kabuya, salba- 
bida. A kumpra barínan di 
zeta por mayor, di manera 
ku por a ofresé miembro- 
nan na un preis mas fabo- 
rabel. ”Preis di zeta a subi 
konsiderabel despues di 
covid. PISKABON a in- 
vertí den kumpra 10 barí 
di manera ku por a bende 
esaki na un preis pagabel 
pa e piskadó.” 
Nathaly Evertsz, ku 
tambe a forma parti di e 
kombersashon, a puntra 
e presidente di ki forma 
ta distinguí e diferente 
tiponan di piskadó. Esaki 
despues ku Delanoy a in- 
diká ku tin sierto miem- 
bro tin sierto privilegio 
siendo piskadó di shi. 
Delanoy: “Punto di 
salida ta piskadó di - 
shi. Na Boneiru nos tin 


hopi piskadó. Tin ku ta 
kompletamente dediká i 
otro pa hòbi. E piskadó di 
shi ta haña sierto ekson- 
erashon di impuesto na 
momentu ku e mester im- 
portá algu.” 
Riba esaki Evertsz ta 
puntra Delanoy kon ta 
hasi distinshon di e dife- 
rente tipo di piskadónan 
i loke nan ta bin na re- 
marke p’e. “Nos konosé 
tur hende na Boneiru, 
esei ta fásil,” e presidente 
ta bisa. 
Den futuro PISKA- 
BON lo ke enkurashá pis- 
kadónan hóben pa regis- 
trá komo `eenmanszaak`. 
“Bo ta defakto un ne- 
goshante, pero nunka nos 
piskadónan a mira esaki 
di e forma aki.” 

KRALENDIJK 
-- 
Diputado Jolinda Craane 
djárason 16 di ougùstùs a 
haña un introdukshon i sera 
konosí ku e funshonamentu 
di e área di turista krusero, 
kon e ta funshoná, momen- 
tu ku tin barku krusero. 
Un persona ku ta atendé 
ku entre otro transporte di 
turista krusero, a kana ku 
e diputado na diferente si- 


Diputado Craane a bishitá área di turista krusero 


tio na altura di Waf Nello 
Craane, kaminda e barku 
Carnival Harmony tabata 
mará riba e dia. 
E enkuentro na e sitio 
a duna e diputado un bista 
kon henter e struktura ta 
hinká den otro, momentu 
un turista yega ku barku, 
kon e ta pasa pa yega na un 
bùs òf taksi, kon e por pasa 
pa kumpra un karchi pa 


hasi un paseo na Boneiru, 
dependé su eskoho. 
Diputado Craane a keda 


satisfecho ku e informashon 
i paseo ku el a haña. Awor e 
tin un bista kon e situashon 


ta funshoná alrededor di e 
área kaminda barku krusero 
ta mara. 

AUGUST 25 - 27 
TH 
TH 


AMAZING COMBO DEALS, 
GREAT DISCOUNTS 


Vistit kooymanbv.com to shop online 
and for more information. 


Tim Muller, kende a bin traha resientemente den un po- 
sishon klave na RCN, a bishitá FuHiKuBo e siman aki. 
Na sierto momentu el a disidí di supla un karkó históriko 
den e kolekshon di artefakto di FuHiKuBo. Durante 
basta tempu e tabata supla karkó tur mainta pa anunsiá 
6or na Saba, tarea ku el a tuma over di Percey Ten Holt. 


Tim Muller suplando 
karkó históriko 


Djárason e konosido abogado Anthony Nicolaas, huntu ku Roy Martina, tabata na 
selebrashon di 40 aña di eksistensia di Special Security Services (SSS). Nan tabata 
sintá huntu ku mas hende, gosando di e anochi na E Terrace. Potrèt ta mustra ám- 
bos kontentu, gosando di bida. 


Roy i Anthony na selebrashon 40 aña SSS 


KRALENDIJK – Ku 
un total di 67 neishi, ta bon 
riba kaminda pa e tempora- 
da akí di neishi di turtuga. 
Te ku awor a konrmá 44 
na Klein Bonaire di kua for 
di 19 neishi ya e yunan a 
sali i bai laman, di kua dos 
108 yu a sali. 
Na Boneiru tin un total 
di 23 neishi konrmá te asi- 
na leu. A haña 11 neishi den 
e parti nort, inkluso Slag- 
baai, Playa Chikitu i Boka 
Onima i 12 neishi den e 
parti sùit, inkluso e bichnan 
dilanti hotèlnan i bichnan 
den e parti sùit. 
Te asina leu, a adoptá 
43 neishi dor di spònser- 
nan, manera Alan i Joan 
Zale, Alex Bakhuizen i 


Aktualisashon temporada 
neishi di turtuga 


Anna Vayslieva, All Sea- 
sons Apartments, AutoC- 
ity Bonaire, ALLVAT, Best 
Cellars Bonaire, Blue Jay, 
Bruce i Donna Hood, Buts 
Technical 
Consultancy, 
Cargill, Bruce Bowker's 
Carib Inn, Dive Friends 
Bonaire, dnm-interim, Gaia 
Concepts, Hamlet Oasis 
Resort, The Laughing Sea- 
horse, Moon Tower, PraK- 
tima, Qvillas Bonaire, RE/ 
MAX, Sunbelt Realty Bo- 
naire, Toes Montage B.V., 
VipDiving Bonaire i 16 
spònser anónimo. 
Pa por adoptá un neishi 
por tuma manda mail pa 
cepa@bonaireturtles.org, 
pa mas informashon. 

Ta bon ku Facebook no tin 
moketa digital 


Awèl si, ta hopi `face` lo ta- 
bata na filingrana awe. Medje 
ku Ticurius sigur lo a los dos. 


Inlubidabel© 


Baiskelnan tabatin plachi di number 


Baiskel den historia 
For di historia oral 
por sak'afó ku e promé 
baiskelnan, manera nos 


konosé awendia, a yega 
Boneiru 
den 
dékada 
binti. Anke ku ta eksistí 
foto di un baiskel stail di 


ántes ku wil grandi dilanti 
i chikitu atras. Outo a 
yega na fin di dékada 10. 
E kantidat di baiskel 
a sigui oumentá den 
añanan trinta. Gobièrnu 
di mes, meskos ku a 
sosodé ku outo, a disidí 
di bini ku un impuesto 
pa baiskel. Dina tabata 
haña ku no ta mal idea 
pa bolbe introdusí num- 
ber pa baiskel. Esaki ta 
e plachi di number ku 
ketu bai Dina tin den su 
poder. 


Belasting 
E plachi aki ta di un 
metal fuerte. Segun Dina, 
e ta kòrda ku e belasting 
pa baiskel tabata 2.50 i 
despues 3 florin pa aña. 
E por ta parse awendia 
un suma insignifikante, 
pero den añanan trinta 
tabata trata di un suma 
basta formal, ku e perso- 
nanan ku tabatin baiskel 
no por a paga den un bi- 
aha. 
"Mi ta kòrda ku mi tata 
tabata pidi pa e por a 
paga number di baiskel 
den dos término." Dina 
a splika ku su tata tabata 
e di 10 persona ku un 
baiskel na Boneiru, mi- 
rando e plachi ku e tin te 
ainda den su poder. 
Baiskel tabatin sola- 


mente un plachi di num- 
ber ku mester a monta 
patras di e sia. Kalidat dje 
metal usá pa e plachinan 
di number aki tabata hopi 
duru i pisá. Despues di 
tempu a eliminá plachi 
di number (impuesto) pa 
baiskel. 


Mas baiskel 
Mientrastantu baiskel- 
nan a bira mas tantu, 
spesialmente di e mar- 
kanan Raleigh i Humber. 
E kompania ku ta traha 
baiskelnan Humber ta 
Humber Ltd. di Notting- 
ham, Inglatera. Thom- 
as Humber a funda e 
kompania aki na 1868. 
Despues e kompania ta- 
bata traha outo tambe. 
Durante un periodo largu 
a propagá e baiskelnan 
Humber aki komo ‘The 


Aristocrat of all Bisycles’. 
Banda 
di 
siudada- 
nonan komun, gobièrnu 
tambe tabatin baiskel pa 
polis, boswachter, veld- 
wachter i partidónan di 
karta. Nene Provence 
por ehèmpel, e promé 
ámtenar partidó di karta, 
hopi aña a kore baiskel 
pa entregá karta. 
Interesante pa men- 
shoná ku probablemente 
e baiskel mas bieu na 
Boneiru aworakí ta di 
Johnny Craane. El a 
kumpra esaki serka Au- 
gusto (Shon Gu) Hart na 
aña 2000. Kaluf Trad- 
ing tabata e empresa 
mas konosí na Boneiru 
ántes komo bendedó di 
baiskel. Na aña 1951 
Shon Gu a kumpra su 
baiskel pa 75 florin. 


Den pasado tabatin impuesto di baiskel, meskos ku tin impuesto awendia pa vehíkulo- 
nan di motor. Dina Goeloe-Soliano ainda tin e plachi di number di baiskel di su tata, 
Cornes Soliano: nr. 10-B. E 'B' opviamente por ta referí na sea Boneiru, baiskel òf 
bisikleta. Den bok'i pueblo nan sa bisa 'baisku'. Na Aruba 'bais'. 


Plachi di number di baiskel di Cornes Soliano, tata di 
Dina Goeloe-Soliano. 
Nene Provence tabata parti karta riba baiskel. 

Mira fantasma 


Nos fantasia ta grandi. Nos imaginashon, ku frekuensia nos ta krea demasiado fantasma 
ku ta stroba nos mira e realidat i nos posibilidatnan. 


Esposonan ta mira demasiado fantasma. Algun posiblemente real, pero hopi otro tambe 
di pura duda i imaginashon. Fantasmanan k ta pone matrimonio na peliger pasobra kaminda 
ta imponé duda, amor ta kuminsá na debilitá. 


Mayornan ta mira demasiado fantasma, demasiado peliger pa nan yunan. Hopi bia nan no 
ta mira e peligernan real i e relashon ku nan ta kuminsá na deteriorá. 


Hóbennan yamá dor di Dios ta mira demasiado fantasma. Nan ta mira nan vokashon 
komo algu ku ta bai stroba e felisidat pa nan i prinsipalmente e ta bai priva nan libertat. 
Fantasmanan ta terminá dor di derotá i machiká hopi generosidat. 


Nos tur ta krea demasiado fantasma ku kara pa futuro. 


Nos ta mira tur kos pretu. 


Nos ta mira tur kos komo un peliger. 


Kuantu idealnan frustrá dor di fantasma! 


Kuantu amor morto dor di fantasma! 


Kuantu bida machiká dor di fantasma! 


Fantasma ta un deformashon di e realidat. Ta Hesus i nan ta konfundié ku un fantasma. 
Fantasma di nan imaginashon ta e gran strobamentu pa rekonos’E manera E ta den persona. 
Nos ta biba demasiado fantasma tokante Dios, demasiado fantasma tokante nos mes, ta 
p’esei nos no ta logra konosé di bèrdat e berdadero kara di Dios i tampoko nos ta logra 
rekonosé nos bèrdat personal. Ta nesesario limpia nos kabes di tur e fantasmanan aki ku ta 
stroba nos mira i rekonosé e bèrdat. 


Ora abo risibí un enkargo 


Ora abo risibí un enkargo: 
l. No kuminsá na destruí loke bo antesesor a hasi. Destruí no ta kosta nada. Loke ta 
kosta ta konstruí. 


2. No komentá ku otro tabata un inútil i ku el a hasi tur malu. Pensa ku ora abo ta 
bai otronan lo por bisa mesun kos di abo. 


3. No kere ku abo ta inventando kosnan nobo. Tur kos ta inventá. “No tin nada nobo 
bou di solo”. 


4. Papia di bo antesesor manera ku abo ta deseá ku bo susesor ta papia di abo. 
Esaki ta e lei di bida. “Manera kada un ta trata, asina e lo ser tratá” 


5. Koregí loke na bo kriterio ta malu, pero no imaginá bo mes ku tur kos ta malu. 
Abo no ta infalibel. Bèrdat no tin propietario. 


6. Bo antesesor tabatin e mesun boluntat ku abo tin. Huzg’é ku e komprenshon i 
bondat ku abo lo a deseá di ser huzga ora abo ta bai. 


7. No konsiderá bo mes genio. Ningun hende ta 
Konsiderá bo mes un ser normal. Esaki ta e bèrdat. 


8. Traha ku tur bo forsa, pero den silensio. 
E bon no ta hasi bochincha. 


9. Kubri e defektonan i erornan di bo antesesor ku e mantel di bondat. “Esun ku no 
tin piká tira e promé piedra na e pekador”. (San Huan`8). 


10. No dor di kritiká bo antesesor, abo lo parse di ta mihó. “Un persona no ta mas ku 
otro si e no ta hasi mas ku otro” (Cervantes). 


Tin tres klase de ministerio 
ordená: obispu, saserdote i 
diákono. E palabra “Ordina- 
tio” = ordenashon, tabata ser 
usa den e Imperio romano pa 
nombra e entrada den e her- 
arkia di e funshonarionan im- 
perial. For di ser ordená, e fun- 
shonario tabata pertenesé na 
un órden diferente di sobra 
di e pueblo. For di siglo tres a 
kuminsá na utilisá den algun 
lugá e ekspreshon pa designar 
un dignidat òf estado den Ig- 
lesia. E denominashon akí lo a 
ekstendé henter Iglesia ku e 
paso di tempu, dunando nòm- 
ber na sakramento pa esun ku 
ta nombrá obispu, presbítero i 
diákono. Arsobispu i kardinal- 
nan no ta risibí un ordenashon 
adishonal pa ta esaki: tantu ar- 


Dikon nan ta 
yama klero 
ministronan ordená? 


sobispu komo kardinal ta 
nombramentunan di Papa pa 
okupá e dignidatnan akí, pero 
no mester di un ordenashon 
spesífiko. 


Kiko ta nifiká e palabra 
“PAPA”? Tradishonalmente 
ta bini bisando ku e palabra 
Papa tin dos nifikashon. Pa un 
banda, e palabra ta kore- 
spondé na inisialnan di kuater 
palabranan latin: Petrí Apos- 
toli Potestatem Accipiens, ku 
ke men” Esun ku ta risibí Po- 
testat di Apòstel Pedro”. Un 
di dos nifikashon ta esun ku ta 
korespondé na e union di e dor 
promé sílabanan di e palabran- 
an latin aki: PAter PAstor, ku 
ta ser tradusí komo “PADER 
I PASTOR. E realidat parse 
di ta otro: e palabra 
prosedé di griego “Pa- 
ppas”, ku ta nifiká 
Tata. E promé biaha 
ku tin konstansia di 
uso di e ekspreshon akí 
pa e obispu di Roma 
ta den un karta di Siri- 
cio –papa–, na fin di 
siglo IV. Sin embargo, 
e tratamentu akí a siguí 
utilisando vago pa otro 
obispunan. Mester a 
Miedu den anochi 
No tur dia tin solo. 
Tin hopi dia yen di skuridat. 
Tambe den bida nos tin nochinan skur. 
E ora ei tur miedu ta bini na nos. 
Mi tin miedu pa kuminsá. I si mi no terminá? 
Mi tin miedu pa tuma e desishon aki. I si mi kiboká? 
Mi tin miedu pa bisa sí. I si mi no haña? 
Mi tin miedu pa kasa. I si e matrimonio frakasá? 
Mi tin miedu pa kasa. I si mi kiboká di esposa? 
Mi tin miedu pa skucha e yamada di Dios. I si e ta un 
fantasia di mi? 
Mi tin miedu pa bisa sí na e yamada na Dios. I si 
despues mi kansa i frakasá? 
Mi tin miedu pa mi ordená komo saserdote. I si 
despues mi arepentí? 
Mi tin miedu pa stima. I si nan probechá di mi? 
Mi tin miedu pa kuminsá un karera. I si mi no logro 
aprobá? 
Mi tin miedu pa kuminsá e negoshi aki. I si mi 
frakasá? 
Sí, amigu, tur kos tin su riesgo i tur kos tin su peliger. 
Pero si bo laga bo ser 
hibá dor di miedu nunka 
lo bo hasi nada. 
Ta preferibel riska, maske 
bo frakasá, ku bo no hasi 
nada sin frakaso. 
E hecho di no hasi nada 
ya ta bo frakaso. 
E hecho di disidí, ya bo a 
frakasá. 
I si realmente mi frakasá? 
Al ménos bo a purba. 
Esun ku no purba ya a 
frakasá. 


warda te ku siglo XI, ora Gre- 
gorio VII a restringié pa uso 
eksklusivo di e obispu di 
Roma. Ademas, e título di 
papa no eksklusivo di Iglesia 
di Roma, pues e tabata ser util- 
isá den antiguo dor di e prinsi- 
pal patriarkanan, hasta ku ta 
bai kayendo den no uso, kon- 


servando e solamente e pa- 
triarka di Oksidente –obispu 
di Roma– i e patriarka di Ale- 
jandría –tantu esun di Iglesia 
copta komo esun di Iglesia òr- 


todòks di Alejandría–. Den ig- 
lesianan oriental, e saserdot- 
enan di iglesia òrtodòks ruso 
tambe ta risibí e tratamentu akí 
–popes–. 


15 
Djabièrnè 18 Ougùstùs 2023 


ARUBA 
HULANDA 


DEN HAAG – Un 
muhé di 76 aña a re- 


HULANDA – Aktu- 
almente normal ta wer di 
zomer, pero desde djabièr- 
nè ta bira super kayente i e 
chèns ta subi pa un yobida 
lokal fuerte. Desde meimei 
di otro siman, e sirkunstan- 
sianan di yobida ta disparsé 
i ta sigui un traspaso pa 
e wer di zomer Hulandes 
normal. E temperatura ta 
subi djabièrnè den un parti 
grandi di e pais direkshon 
pa 30 grado trópiko i ta bira 
mas muhá. Esaki ta bira 


Hulanda ta spera dianan super kayente 


soda, Jaco van Wezel di 
Weeronline, ta anunsiá. 
Desde e wikènt akí 
te meimei di otro siman, 
e frontera entre kayente 
trópiko i ménos aire kay- 
ente ta riba e pais. Ta spera 
e temperaturanan haltu den 
e parti sùit i ost ku aki chèns 
riba maksimalmente 30 te 
35 grado. Den nortwèst e 
temperaturanan ta di 25 pa 
30 mas probabel. Hopi biá 
solo ta bria, pero e choke 
entre ámbos sorto di aire tin 


biá por resultá den yobida 
fuerte, segun van Wezel. 
Fin di ougùstùs prob- 
ablemente ta bira ménos 
kayente i e temperatura ta 
baha pokopoko na balor 
normal ku maksimalmente 
22 grado. Despues di un 
periodo ku wer kayente i ku 
solo, n di ougsts prob- 
ablemente tin pues atrobe 
wer di zomer trópiko Hu- 
landes. 


Despues di a atrak’é 
Hòmber ta kore ku velosidat haltu pasa riba muhé 


sultá seriamente heridá 
djárason mèrdia na Sa- 
vornin Lohmanplein na 
Den Haag. E sospechoso 
a pasa ku su outo riba e 
muhé. Testigunan ta in- 
formá Omroep West ku e 
hòmber a pasa ku velosi- 
dat haltu riba e dama. 
Segun e media region- 
al, e muhé tabata pará na 
un supermarket kaminda 
ta pone garoshi, momentu 
ku a atrak’é i kita su tas. 
Su yabinan tambe tabata 
den e tas. Segun testigu- 
nan, el a grita pa ayudo i a 
kana bai tras di e atrakadó 
i grita e atrakadó pa dun’é 
su yabinan. 
Den un intento pa e 
sospechoso no kore bai, 
e víktima a bai para riba 


tapa di motor di e ve- 
híkulo, asina un testigu a 
konta e media regional. 
Mesun testigu a trata 
pa evitá ku e sospechoso 
por a hui i a ranka e porta 
di outo habri. E momentu 
ei e sospechoso a primi 
tròt i ku velosidat haltu a 
pasa riba e muhé. 
Un otro testigu por a 
kòrda e number di outo. 
Asina Polis por a publiká 
un notisia via Burgernet. 
Ta buskando un Honda 
Insight koló pretu ku pla- 
chi di number 39-KTK-1. 


ROOSENDAAL – Ta 
sospechá un tesorero di un 
fundashon ligá ku Bravis 
Ziekenhuis na Roosend- 
aal na Bergen op Zoom, 
di malversashon di 84 mil 
euro. Stichting Vrienden di 
Bravis Ziekenhuis, a hasi 
denunsia kontra di e hòm- 
ber. 
E plaka a disparsé entre 
yüni 2021 i yüni 2023, pero 
awor numa a sali na kla mo- 
mentu ku Rabobank a mira 
ku remarkablemente tabata 
lanta hopi plaka kèsh for di 
kuenta di e fundashon. 


For di fundashon di hospital 
Tesorero sospechá di hòrta 84 mil euro 


“E momentu ei nos a 
mira ku e pas di banko ta- 
bata den poseshon di e tes- 
orero i regularmente e ta- 
bata saka plaka desde yüni 
2021,” presidente di e fun- 
dashon a bisa Omroep Bra- 
bant. 
Despues e tesorero lo a 
atmití ku e tabata usa e pla- 
ka pa metanan privá. Me- 
sora a retirá e hòmber for di 
su funshon. Banda di esei, 
e fundashon a kuminsá un 
proseso sivil pa haña e pla- 
ka bèk. 

ARUBA 
KORSOU 


W I L L E M S TA D - - 
Den kuadro di un mihó 
sosten na produktornan 
lokal, Ministerio di Desa- 
royo Ekonómiko (MEO) a 
desaroyá un banko di data 
pa sektor agrario den kual 
MEO lo ke registrá tur 
produktor di fruta i berdu- 
ra lokal ku ta hasi negoshi 
den e área akí. 
Pa por kuminsá logra 
esaki, MEO a kuminsá 
hasi un yamada na produk- 
tornan lokal di fruta i ber- 
dura na luna di yüli último 
pa registrá. Meta di e reg- 
istrashon ta pa fasilitá e 
konekshon entre produk- 
tor i supermerkado/ dis- 
tribuidor pero tambe pa 
mehorá e proseso pa risibí 
un eksonerashon na mo- 
mentu di importá sierto 
fruta i berdura (importon- 
theng). 
Aparte di tur esaki, un 
bon bista di e loke ta pro- 
dusí i bende lokal den sek- 
tor agrario, ta yuda MEO 
duna mihó protekshon for 
di Gobièrnu na produktor- 
nan di fruta i berdura lokal. 
MEO a kuminsá traha riba 
adaptashonnan nesesario 
den e lei di eksonerashon 
pa importashon di fruta i 


Ta enkurashá produktornan lokal pa registrá 
MEO ta desaroyá banko di data 


berdura. Pero pa e adaptas- 
honnan, kuadra mihó ku e 
situashon den vèlt, mes- 
ter di e informashon di e 
produktor lokal. 
A base di e promé ya- 
mada, MEO ya a kuminsá 
risibí reakshon serka dife- 
rente produktor lokal. 
Pa por duna espasio na 
esnan ku no a risibí e ya- 
mada anterior òf no a haña 
chèns pa registrá,MEO ta 
ekstendé e yamada un bes 
mas na produktornan lo- 
kal di fruta i berdura ku ta 
hasi negoshi den e sektor, 
pa registrá pa mas tardá 
djabièrnè 1 di sèptèmber 
2023. 
Despues 
di 
registrashon,MEO ta traha 
un sita ku e produktor pa 
personalmente yena tur 
datonan den e banko di 
data. MEO so lo tin akse- 
so i uzo di e datonan den 
kuadro di protekshon di e 
produktor lokal. 
Dor di introdukshon di 
e banko di data,MEO ta 
deseá di tin un mihó kon- 
takto ku e agrarionan lokal 
pa salbaguardiá nan in- 
teres i limitá importashon 
di produkto ku ta produsí 
lokal. 


WILLEMSTAD—Re- 
sientemente Korte di Hus- 
tisia a disidí ku servisio 
di impuesto no por kobra 
impuesto di aña 2017 i 
mas bieu. Siudadanonan 
ku tin debe di impuesto 
di 2018 i mas resien habrí 
i no tin susiente likides 
pa paga e debenan di im- 
puesto den un un bía, tin 
e posibilidat pa drenta un 
areglo di pago ku Servisio 
di Impuesto info.belas- 
tingdienst@gobiernu.cw 
For di momentu ku 
gabinete Pisas II a asumí 
su posishon, e tabata 
mashá transparente to- 
kante e posibilidatnan pa 


Pa debenan di impuesto 
Seramentu di areglo di pago di aña 2018 of mas resien 


sera un areglo di pago re- 
lashoná ku debenan di im- 
puesto habrí. Minister di 
Finansa, a publiká e ‘Guia 
pa rekobrá debenan habrí 
di Ontvanger’. 
E guia ta duna siudada- 
nonan un mihó kompron- 
dementu di e desishon di 
servisio di impuesto i tam- 
be e kondishonnan ku ta 
apliká pa yega na un areg- 
lo di pago. Ku esaki Min- 
ister di Finansa a informá 
tur siudadano di nan obli- 
gashon skal, pero tambe 
di nan derechonan ku ta 
konektá na esaki. 
Riba petishon, servisio 
di impuesto por duna un 


kontribuyente ku tin un 
debe di ménos ku NAf. 
50,000, e posibilidat pa 
sera un areglo di pago 
pa paga e debenan di im- 
puesto habrí. Esaki ta ni- 
ká ku ta paga un suma 
tur luna pa likidá e debe 
di impuesto habrí. Por 
sera un areglo di pago pa 
un periodo di máksimo 48 
luna. Na momentu di sera 
e areglo di pago, ta tene 
kuenta ku e kapasidat di 
pago. 
E kapasidat di pago di 
un debedó di impuesto ta 
kalkulá dor di e kobradó. 
Si despues di e 48 luna e 
pago no ta kompleto, ta 
suspende e debe restante. 
Esaki ta niká ku servi- 
sio di impuesto lo no tuma 
akshonnan mas pa kobra e 
sobrá debe di impuesto. 
E suspenshon por sosodé 
solamente si e debedó di 
impuesto a kumpli ku e 
palabrashonnan 
manera 
stipulá den e areglo di 
pago, i si e kumpli ku su 
obligashonnan skal kon- 
serní den futuro. 
Por añadí pago di im- 
puesto nobo ku surgi 
despues di a sera un are- 
glo di pago, na e areglo 
di pago, riba petishon di 
e debedó di impuesto, den 
kaso falta di pago no ta 
pa falta di e debedó di im- 
puesto, i si e kondishon- 
nan stipulá den e guia ta 
kumplí. Pa suspenshon 
di e sobrá debe mester di 
aprobashon di e direktor 
di sektor di asuntunan s- 
kal. 
Si un kontribuyente tin 
un debe di mas ku NAf. 
50,000, i ta indiká ku e 
no por sera un areglo di 
pago pa un periodo di 
48 luna, sin pone e kon- 
tinuidat di su negoshi na 
peliger, Stichting overhe- 
idsaccountantsbureau por 
inisiá un investigashon di 
kobransa. 


E investigashon lo rev- 
elá kua kantidat por wòr- 
du pagá tur luna. Despues 
di e periodo di 48 luna, 
e debe restante por keda 
suspendé, ku aprobashon 
di e direktor di sektor pa 
asuntunan skal. Den e 
kaso aki tambe, e sus- 
penshon por tuma lugá 
solamente si e debedó di 
impuesto a kumpli ku e 
palabrashonnan ku ta pará 
den e areglo di pago i si 
e ta kumpli ku su obli- 
gashonnan skal konserní 
den futuro. 


Ehèmpel 
Suponé ku un persona, 
pa motibu di sirkunstansi- 
anan, no tabata kapas pa 
kumpli ku e montantenan 
ku e mester a paga duran- 
te añanan, por ehèmpel, 
na impuesto riba entrada, 
impuesto riba propiedat 
(“OZB”) i impuesto riba 
vehíkulo di motor. 
Pa motibu di esaki e 
persona tin un montante 
total di NAf 25.000,- hab- 
rí. E persona a pidi Ont- 
vanger pa drenta un are- 
glo di pago. Mas despues 
Ontvanger a pidi algun 
dokumento pa por evaluá 
kuantu e persona aki por 
paga pa luna. Despues di e 
investigashon, Ontvanger 
a konstatá ku e persona 
aki por paga te un máksi- 
mo di NAf. 250,- pa luna. 
Esaki lo niká pues ku e 
persona aki por paga un 
montante di NAf 12.000,- 
den 48 luna (48 luna X 
NAf. 250,- pa luna). Esaki 
lo niká ku e debe restante 
di NAf. 13.000,- (debe to- 
tal di NAf. 25.000 - e am- 
ortisashon di NAf. 12.000 
pa 48 luna) por keda sus- 
pendé, si ta kumpli ku tur 
e kondishonnan. 
Den kaso di un kom- 
pania, 
suponé 
ku 
un 
kompania, pa motibu di 
sirkunstansianan, no ta- 


bata kapas pa kumpli ku 
e kantidat ku e mester a 
paga durante añanan, por 
ehèmpel, 
na 
impuesto 
riba salario, impuesto riba 
benta i impuesto riba ga- 
nashi. 
E kompania tin un 
montante total habrí di 
NAf 125.000,-., i a hasi 
petishon na servisio di 
impuesto pa e por paga e 
debe di impuesto pendi- 
ente tur luna i pues asina 
pa drenta un areglo di 
pago. Ta indiká di biaha 
tambe ku e montante ku 
mester paga no por wòr- 
du pagá kompletamente 
den 48 luna. Den e kaso 
aki, servisio di impuesto 
ta laga e Stichting Belas- 
tingaccountantsbureau 
(“SBAB”) hasi un inves- 
tigashon pa determiná 
e kapasidat di pago di e 
kompania. Esaki ta pa- 
sobra e debe di impuesto 
ta mas grandi ku NAf. 
50.000,-. 
Entrante e momentu 
ei, lo traha un akuerdo di 
pago temporal ku servisio 
di impuesto, basá riba e in- 
formashon ku ta disponi- 
bel. Despues di e investi- 
gashon, lo sera un areglo 
di pago denitivo basá 
riba e resultadonan. Su- 
poné ku e investigashon a 
indiká ku e kompania por 
paga un máksimo di NAf. 
2.000,- pa luna. 
Esaki lo niká ku 
den 48 luna e kompania 
lo por paga un suma di 
NAf. 96.000,- (48 luna 
X NAf. 2.000,- pa luna). 
E konsekuensia ta ku e 
debe restante di NAf. 
29.000,- (debe total di 
NAf. 125.000 - e amor- 
tisashon di NAf. 96.000 
den 48 luna) por wòrdu 
suspendé, si ta kumpli ku 
tur e kondishonnan. 

ORANJESTAD -- Na 
momento di un accidente, 
normalmente un auto cu ta 
dal den un palo di luz, tin 
un seguro pa cubri cualkier 
gasto cu e accidente por 
trece cu ne, pero tambe ta 


Elmar no ta ricibi pago pa palo di luz kibra 


haya casonan caminda cu e 
auto no ta sigura. 
Director di NV Elmar, 
Anthony Irausquin, durante 
un conferencia di prensa a 
comenta cu NV Elmar ta 
cobra e daño haci na e palo 


di luz, na e persona cu a 
ocasiona e accidente pero 
naturalmente ta haya cu cli- 
ente ta sigura, nan ta bon na 
tino ora e accidente pasa, 
pero burachi. Pero tambe ta 
pasa cu no tin seguro y ulti- 


ORANJESTAD 
-- 
Diaranson 16 di Augus- 
tus, Korps Politie Aruba 
(KPA) ta celebra nan di 
37 aniversario. KPA a 
wordo lansa na 1986, na 
mes momento cu Aruba 
a haya su Status Aparte, 
cu menos di 200 agente 
policial pa sirbi pais Aru- 
ba. Dia 16 di Augustus, 
2020, Aruba a reconoce 
su prome scol di polis, 
y aki ta unda a cuminsa 
forma hobennan, cu ta- 
bata tin interes pa traha 
na bienestar y proteccion 
di e comunidad, pa traha 
como agente policial. 
Awe, Aruba por con- 
ta cu mas di 600 hoben 
masculino y femenino cu 


Den conexion cu celebracion di KPA su 37 aniversario 
Prome Minister ta felicita y gradici KPA 
ta traha cu nan alma y cu- 
rason pa bienestar y siguri- 
dad di pais Aruba. 
Prome Minister Evelyn 
Wever-Croes 
ta 
felicita 
KPA cu nan aniversario, 
y ta gradici nan pa sirbi 
Aruba durante 37 aña, dig- 
namente. E trabou di un 
agente policial, no ta uno 
facil, y ta rekeri integridad, 
curashi, disciplina y amor 
pa e prohimo. E bienestar 
y siguridad di nos hende- 
nan ta importante y semper 
mester ta na prome luga. 
Hasta 
den 
situacionnan 
peligroso, na unda e bida 
di e agente por core peliger, 
nan compromiso pa sirbi 
pais Aruba, semper mester 
keda prioridad, y cada un di 


nan a sa di demostra esaki 
na tur momento. 
Den nomber di Gobi- 
erno di Aruba y di henter 
e comunidad, Prome Min- 
ister ta gradici full e eki- 
po di KPA pa nan trabou 
valioso cu nan ta bin ta 
eherciendo. Aruba a con- 
oce varios alto comisario 
y agente policial durante 
ultimo añanan, pero e 
compromiso pa sirbi y 
proteha nos comunidad, 
semper a keda demostra. 
“Hopi danki na cada 
un di boso pa tur locual 
boso ta haci, y sa cu boso 
trabou ta wordo balora y 
aprecia pa cada un di nos. 
E profesionalismo y pa- 
sion cu boso a sa di mus- 
tra, ta un aspecto impor- 
tante, y ta haci nos como 
gobernante y ciudadano 
di pais Aruba orguyoso di 
tin boso como nos protec- 
tornan. Danki di curason 
pa semper mantene boso 
mes na boso lema cu ta, 
“Servicio, Integridad y 
Siguridad”. Masha Pa- 
bien na boso tur”, Prome 
Minister a expresa. 


ORANJESTAD -- Un 
rato despues cu a haci de- 
nuncia di un boto horta na 
San Nicolas, un rato despu- 
es a descubri esaki den area 
di Kas di Paloma. Dialuna 
mainta trempan, 7.30, cen- 
tral di Polis a manda pa- 
truya na Reneria di Aruba 
(RDA) pa un caso di robo. 
Na yegada, e patruya ta 
papia cu e guardianan di 
siguridad. Nan a declara 
cu personanan desconoci a 
bay cu un boto di trabou di 
e compania. Ta trata di un 
boto color blanco cu blauw. 
E ta casi 6 meter di largo y 
2.4meter hancho. E tabatin 
riba dje dos motor di marca 
Suzuki, ambos di 50 horse- 


Boto horta haya banda 
di Kas Paloma 


power. 
Un rato despues a yega 
eynan, e homber di inicial 
M., y a informa e Polisnan 
cu e ta responsabel pa e bo- 
tonan di trabou y cu e kier 
entrega keho. A tuma tur 
dato y a hinca esaki den e 
sistema. 
Un rato despues a haya 
e boto, pero no ta menciona 
ningun caminda con a yega 
na e informacion aki. Sola- 
mente cu a haya e boto di- 
lanti Kas Paloma (patras di 
aeropuerto). 
A manda Polis tecnico 
tambe na e sitio. A topa cu e 
dos motornan, dos bateria, 
1 steering rack, 1x shifter. 
Investigacion ta sigui. 


mo tabatin un accidente cu 
a ranca un trafo y tres palo 
di luz door di un persona 
cu no tin rijbewijs y den e 
caso aki lo tin cu cobra e 
persona directo. Si tin un 
gasto di por lo menos 30 pa 
40 mil orin, con e persona 
aki cu a causa e daño grandi 
aki, lo por paga Elmar esaki 
bek y lo tin cu wak kico e 
cliente ey por carga pa paga 
pa luna. Hopi biaha cu por 
dura hopi aña, a pesar di 


bin cu condicion di pago, 
a haci uzo di deurwaarder, 
etc. pero dado momento e 
compania tin ‘schrijf af’ 
e gastonan. Si djis conta 
den 2022, a ranca riba 150 
palo di luz, cu tur su con- 
secuencianan y aki ta papia 
di miles y miles di orin 
caminda Elmar tin cu carga 
e peso aki tambe. No ta tur 
ora Elmar ta cobra e placa 
aki, Irausquin a comenta. 

ARUBA 
STATIA/SABA/ST. MAARTEN 


Por bisa ku e trabounan di e proyekto di renobashon di F.D. Roosevelt Airport Boulevard, ta práktikamente den su fase final. E fotonan akí ta 
duna un bista kon e bulevar ta lusi den oranan di anochi. 
F.D. Roosevelt Airport Boulevard ta lusi 


THE BOTTOM – En- 
tidat Públiko Saba a inisiá 
e implementashon di su 


Pa realisá metanan stratégiko 
Implementashon proyekto reforestashon 


proyekto di reforestashon. 
Entidat Públiko Saba ta re- 
alisá e proyekto komo parti 


di su plan di akshon pa re- 
alisá metanan stratégiko i 
ophetivo di e plan di pólisa 


di naturalesa i medioambi- 
ente Karibe Hulandes 2020- 
2030, NEPP. Esaki ta inkluí 
e meta pa restorá i konservá 
e habitatnan úniko i espesie 
na Karibe Hulandes. 


Meta i ophetivo 
Saba su tropikal i suela 
seku pa añanan a bini ta un 
impakto negativo dor di or- 
kannan, ménos yobida ku 
komo resultado di kambio 
di klima i kabritunan ku ta 
kana lòs. Esaki a resultá 
den nivelnan haltu di ero- 
shon rònt e isla i a limitá e 
ekspanshon di palu i mata 
eksistente. 
E meta di e proyekto 
akí ta pa lanta e proseso di 
rekuperashon i ekspandé 
Saba su palunan pa asina 
redusí e preshon di eroshon 
bai laman, loke tin impakto 
riba ref di koral di Saba i 
oumentá e kuminda lokal 
disponibel. 
Lo planta 5 mil palu pa e 
propósito akí, di kua 500 ta 
palu di fruta. Esaki lo tuma 
lugá durante un periodo di 


tres aña. E ophetivo ta pa 
krea mas habitat a base di 
e restorashon struktural i 
ekspanshon di palu tropi- 
kal eksistente i na mes mo- 
mentu mehorá siguridat di 
kuminda riba e isla. Plan- 
tamentu di e palunan akí 
tambe lo oumentá e imá- 
gen di Saba komo un desti- 
nashon bèrdè. Pa esaki En- 
tidat Públiko Saba i SCF lo 
kolaborá riba esfuersonan 
di reforestashon kaminda ta 
posibel. 


Komposishon di proyekto 
E proyekto ta konsistí 
di tres komponente, re- 
forestashon 
di 
palunan 
di mondi, produkshon di 
kuminda lokal i bunitesa. 
Rangernan di reforestashon 
lo hasi aktividatnan di kada 
komponente di e proyekto. 
Reforestashon i planta- 
mentu di palunan di fruta 
i mata lo tuma lugá riba 
tereno di Gobièrnu, sition- 
an públiko i den estrecho 
konsulta i kolaborashon i 
dañonan di tereno privá. 

KRALENDIJK – E 
kompania 
di 
siguridat 
Special Security Services 
(SSS), a selebrá 40 aña di 
eksistensia. SSS ta un di 
promé kompanianan di sig- 
uridat ku a establesé na Bo- 
neiru 40 aña pasá. 
Durante e selebrashon 
ku a tuma lugá na E Terras, 
propietario Benito Dirksz, 
a papia di e 40 aña di eksis- 
tensia. “Nos ta gradisí tur 
esnan ku a yuda kontribuí 
na e kompania, danki na mi 
kasá Marisol pa e sosten. 


SSS 40 aña di eksistensia 


Dirksz a sigui bisa, tin 
trahadó di 25, 30 i 33 aña 
di eksperensia presente. 
"Banko Maduro danki pa 
semper ku a bati na porta 
tabata kla pa yuda e kompa- 
nia. SSS tin mas ku 80 tra- 
hadó. Danki pa tur presente 
pa selebrá huntu ku nos." 
Diputado James Kroon 
di su parti a bisa hopi hende 
a traha na SSS. Nan a duna 
servisio na diferente sitio. 
Transporte di sèn a bira ko- 
nosí ku SSS. Un kompania 
serio i p’esei awe por sele- 


brá. Di parti gobièrnu di 
Boneiru, ta gradisí SSS, un 
kompania renombrá. Nos 
tin ku sostené nos hende- 
nan lokal. 
Leonard Domacassé di- 
rektor di Banko Maduro 
Boneiru a bisa: “SSS ta un 
bon ehèmpel pa otronan. 
Un di e poko kompanianan 
ku a lanta 40 aña pasá i tei 
ketu bai. Ta bon pa informá 
komunidat kon a pasa e 
trayektoria di trabou duran- 
te 40 aña.” 

KRALENDIJK 
-- 
Djaweps kuater hungadó 
di bilyart huntu ku hefe di 
delegashon Francis Win- 
klaar, a sali di biahe pa 
Nicaragua, kaminda nan 
ta bai representá Boneiru 
den e weganan di Pana- 
merikano 2023. 


Delegashon di bilyart na weganan Panamerikano 


E biyaristanan ku ta 
representá nos bandera ta 
Vladimir Mercera, Renny 
Cicilia, Gilbertson Serbe- 
rie i Marnix Abdul. Nan 
ta kompetí den kategoria 
di bola 9 i Bola 10. Pal- 
abranan di éksito ta bai 
na e biyaristanan ku ta bai 


representá Boneiru. Un 
danki hopi grandi ta bai 
pa Fundashon Wega di 
number Boneiru, pa hasi 
e biaha posibel. E feder- 
ashon di bilyart ta super 
agradesido pa e konansa 
i sosten duná na e feder- 
ashon i e deportistanan. 


KRALENDIJK -- E 
delegashon di e selek- 
shon femenino U14, a 
sali djaweps mainta for 
di Aeropuerto Flamingo 
pa Antigua & Barbuda 
pa e kampionato di Ca- 
ribbean Football Union 
Challenge Series. 
E selekshon Boneri- 
ano ta hunga su promé 
partido awe djabièrnè 
18 di ougùstùs kontra 
Barbados, djasabra 19 di 
ougùstùs e ta topa Ber- 


Selekshon U14 femenino a biaha 
pa Antigua & Barbuda 


muda, djadumingu 20 di 
ougùstùs kontra Antigua 
& Barbuda i djamars 
22 di ougùstùs depen- 
diendo di e posishon 
den fase di gruponan, ta 
haña sa kontra ken mes- 
ter hunga. 
Federashon di Futbòl 
Boneiru (FFB) ta deseá 
e selekshon hopi éksito 
na kampionato di Ca- 
ribbean Football Union 
Challenge Series. 


